
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1417 


22 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Κανονισμού Λειτουργίας και Διεξαγωγής 
του παιχνιδιού «ΜΠΙΝΓΚΟ ΛΟΤΤΟ» με το διακριτικό 


τίτλο «ΤΗΛΕ-ΒΙΝΟΟ» του «ΟΠΑΠ Α.Ε.». 1 

Έγκριση του Κανονισμού Λειτουργίας του Αριθμολα- 

χείου 5 από 45 και 1 από 20 (ΤΖΟΚΕΡ). 2 

Έγκριση του «Γενικού Κανονισμού Λειτουργίας και 
Διεξαγωγής των παιχνιδιών του ΟΠΑΠ Α.Ε. με 
απευθείας σύνδεση». 3 


ΑΠΟΦΑΣΕΙ Σ 

Αριθ. 29154 (1) 

Έγκριση του Κανονισμού Λειτουργίας και Διεξαγωγής 
του παιχνιδιού «ΜΠΙΝΓΚΟ ΛΟΤΤΟ» με το διακριτικό 
τίτλο «ΤΗΛΕ-ΒΙΝΘΟ»του «ΟΠΑΠ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑΊ 37). 

2. Του Ν. 2414/1996 «Εκσυγχρονισμός Δημοσίων Επιχει¬ 
ρήσεων και Οργανισμών και άλλες διατάξεις» (ΦΕΚ Α' 135). 

3. Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚΑ'38). 

4. Του Ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών και 
άλλες Διατάξεις» (ΦΕΚ 219/Α72000). 

5. Του ΠΔ 228/1999 «Περί μετατροπής του Οργανισμού 
Προγνωστικών Αγώνων Ποδοσφαίρου (Ο.Π.Α.Π.) σεΑνώ- 
νυμη Εταιρεία (Α.Ε.)» (ΦΕΚΑ' 193). 

6. Της με αριθμό 20261/20.4.2000 Κοινής Απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 

7. Το με αριθμό 11/4.10.2000 Πρακτικό του ΔΣ του 
«ΟΠΑΠ Α.Ε.». 


8. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την έγκριση του Κανονισμού Λειτουργίας και Διεξαγω¬ 
γής του παιχνιδιού «ΜΠΙΝΓΚΟ ΛΟΤΤΟ» με το διακριτικό 
τίτλο «ΤΗΛΕ- ΒΙΝΟΟ»του «ΟΠΑΠ. Α.Ε.», που ακολουθεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ 
ΤΟΥ ΑΡΙΘΜΟΛΑΧΕΙΟΥ «ΜΠΙΝΓΚΟ ΛΟΤΤΟ» 

ΜΕ ΤΟ ΔΙΑΚΡΙΤΙΚΟ ΤΙΤΛΟ «ΤΗΛΕ - ΒΙΝΟΟ» 

ΑΡΘΡΟ 1 

Ο Οργανισμός Προγνωστικών Αγώνων Ποδοσφαίρου Α. Ε. 
(ΟΠΑΠ Α. Ε.) διεξάγει το αριθμολαχείο «ΜΠΙΝΓΚΟ ΛΟΤΤΟ», 
με τη διακριτική ονομασία «ΤΗΛΕ - ΒΙΝΟΟ», η λειτουργία του 
οποίου εμπίπτει στις διατάξεις του Γενικού Κανονισμού Λει¬ 
τουργίας και Διεξαγωγής των παιχνιδιών του ΟΠΑΠ Α. Ε. 

ΑΡΘΡΟ 2 

ΤΡΟΠΟΣ ΣΥΜΜΕΤΟΧΗΣ - ΚΛΗΡΩΣΕΙΣ 

1. Η συμμετοχή στο αριθμολαχείο «ΤΗΛΕ - ΒΙΝΟΟ» συ- 
νίσταται στην αγορά, έναντι ορισμένου αντιτίμου ενός 
δελτίου, πάνω στο οποίο έχουν τυπωθεί από το Κεντρικό 
Μηχανογραφικό Σύστημα του ΟΠΑΠ Α. Ε. τρεις σειρές 24 
αριθμών, οι οποίες έχουν επιλεγεί τυχαία από ένα πλήθος 
αριθμών από το 1 έως και το 75. 

2. Η κάθε σειρά αριθμών παρατάσσεται σε ένα πίνακα 
αποτελούμενο από 5 στήλες και 5 σειρές, οι οποίες δια¬ 
βάζονται από αριστερά προς τα δεξιά ως εξής: 

α) Η πρώτη κολώνα χαρακτηρίζεται από το γράμμα Β και 
περιέχει 5 διαφορετικούς τυχαία επιλεγμένους αριθμούς 
από το 1 έως και το 15. 

β) Η δεύτερη κολώνα χαρακτηρίζεται από το γράμμα I 
και περιέχει 5 διαφορετικούς τυχαία επιλεγμένους αριθ¬ 
μούς από το 16 έως και το 30. 

γ) Η τρίτη κολώνα χαρακτηρίζεται από το γράμμα Ν και 
περιέχει 5 διαφορετικούς τυχαία επιλεγμένους αριθμούς 
από το 31 έως και το 45. 

δ) Η τέταρτη κολώνα χαρακτηρίζεται από το γράμμα Θ 
και περιέχει 5 διαφορετικούς τυχαία επιλεγμένους αριθ¬ 
μούς από το 46 έως και το 60. 

ε) Η πέμπτη κολώνα χαρακτηρίζεται από το γράμμα Ο 
και περιέχει 5 διαφορετικούς τυχαία επιλεγμένους αριθ¬ 
μούς από το 61 έως και το 75. 

3. Επίσης δίνεται η δυνατότητα στον παίκτη, με την 
εκτύπωση πάνω στο δελτίο και άλλων στοιχείων (π.χ.αριθ- 
μών - συμβόλων), να συμμετάσχει σε διάφορες άλλες 
κληρώσεις για την διεκδίκηση επιπλέον χρηματικών βρα¬ 
βείων ή δώρων. 

4. Η κλήρωση για την ανάδειξη τωντυχερών αριθμών γί¬ 
νεται δημόσια και πραγματοποιείται από ειδική κληρωτί¬ 
δα. Η κλήρωση γίνεται από μία σειρά 75 αριθμών από το 1 
έως και το 75. 

5. Η κλήρωση πραγματοποιείται σε τακτά χρονικά δια¬ 
στήματα που ορίζονται με απόφαση του Δ. Σ. του ΟΠΑΠ 
Α. Ε. Οι αριθμοί που κληρώνονται μεταδίδονται με κάθε 
πρόσφορο τρόπο. 

6. Το δελτίο συμμετέχει στην κλήρωση που ακολουθεί 
μετά την επικύρωσή του. Σε κάθε περίπτωση ο αριθμός της 
κλήρωσης που συμμετέχει το δελτίο αποτυπώνεται από 
την τερματική μηχανή επί του αποδεικτικού συμμετοχής. 

7. Στο Κεντρικό Μηχανογραφικό Σύστημα του Ο. Π.Α. Π. 
Α. Ε. καταχωρείται η ημερομηνία και ώρα διεξαγωγής της 
κάθε κλήρωσης. Ο απώτερος χρόνος συμμετοχής δελτί¬ 
ου σε κλήρωση ορίζεται μέχρι 10 λεπτά της ώρας, πριν 
από την ορισμένη στο Κεντρικό Ηλεκτρονικό Υπολογιστή 
ώρα διεξαγωγής της. Δελτίο που επικυρώνεται μετά τον 
απώτερο χρόνο συμμετοχής στην κλήρωση, όπως αυτός 
ορίζεται παραπάνω, συμμετέχει στην αμέσως επόμενη 
κλήρωση. 

8. Σαν απώτερος χρόνος ακύρωσης δελτίου ορίζονται 
τα πέντε (5) λεπτά της ώρας, πριν από την πρώτη κλήρω¬ 
ση στην οποία συμμετέχει το δελτίο. 

9. Το αντίτιμο συμμετοχής ορίζεται στις 200 δρχ. ανά 
σειρά αριθμών. 

ΑΡΘΡΟ 3 

ΚΑΤΗΓΟΡΙΕΣ ΚΕΡΔΟΥΣ 

1. Τα κέρδη των τυχερών εξαρτώνται από τις θέσεις που 
καταλαμβάνουν οι κληρωθέντες αριθμοί σε κάθε σειρά 
αριθμών του παίκτη (διαγώνιες, γωνίες, σταυρούς, κ.λ.π.) 
και το πλήθος των αριθμών που ταυτίζονται μετά την ολο¬ 
κλήρωση της διαδικασίας και των τριών κληρώσεων. 

2. Στο αριθμολαχείο ΤΗΛΕ - ΒΙΝΘΟ υπάρχουν τέσσερις 
κατηγορίες νικητών: 

α) Στην πρώτη κατηγορία νικητών κατατάσσονται όσοι 
έχουν σε μία τουλάχιστον σειρά του δελτίου τους, στις 
τέσσερις γωνίες του πίνακα, αριθμούς που περιλαμβάνο¬ 
νται στους 28 αριθμούς που εξάγονται από την πρώτη 
κλήρωση. 

β) Στη δεύτερη κατηγορία νικητών, κατατάσσονται όσοι 
έχουν σε μία τουλάχιστον σειρά του δελτίου τους και στις 
δύο διαγώνιους του πίνακα, αριθμούς μετά και από την 
δεύτερη κλήρωση των 8 συμπληρωματικών αριθμών. 

γ) Στην τρίτη κατηγορία νικητών, κατατάσσονται όσοι 
μετά την τρίτη κλήρωση έχουν καλύψει όλους τους αριθ¬ 
μούς μιας τουλάχιστον σειράς του δελτίου τους. Κατάτην 
τρίτη κλήρωση εξάγονται συνεχώς αριθμοί μέχρις ότου 
υπάρξει ένας τουλάχιστον τυχερός στην κατηγορία αυτή. 

δ) Στην τέταρτη κατηγορία κατατάσσονται όσοι έχουν 
καλύψει όλους τους αριθμούς μιας τουλάχιστον σειράς 
του δελτίου τους πριν ή και με την κλήρωση του 8ου κατά 
σειρά αριθμού που εξάγεται κατά την διαδικασία της τρί¬ 
της κλήρωσης. Εφόσον δε βρεθεί νικητής στην κατηγορία 
αυτή το αντίστοιχο ποσό μεταφέρεται και προστίθεται 
στην ίδια κατηγορία του επόμενου διαγωνισμού. 


Στον επόμενο διαγωνισμό, νικητές σε αυτή την κατηγο¬ 
ρία είναι όσοι έχουν καλύψει όλους τους αριθμούς μιας 
τουλάχιστον σειράς του δελτίου τους πριν ή και με την 
κλήρωση του 8ου κατά σειρά αριθμού προσαυξανόμενου 
κατά ένα, που εξάγεται κατά τη διαδικασία της τρίτης κλή¬ 
ρωσης. 

Για κάθε επόμενο διαγωνισμό εφόσον δεν βρίσκεται νι¬ 
κητής, ισχύει η σειρά του προηγούμενου προσαυξανόμε¬ 
νη κατά ένα. Εάν αναδειχθεί νικητής σε κάποιο διαγωνι¬ 
σμό, η. διαδικασία επαναλαμβάνεται από την αρχή. 

3. Από τις συνολικές εισπράξεις του αριθμολαχείου 
«ΤΗΛΕ - ΒΙΝΟΟ», ποσοστό 60% διανέμεται στους τυχε¬ 
ρούς ως κέρδος. Το πιο πάνω οριζόμενο ποσό κατανέμε- 
ται στις τέσσερις κατηγορίες νικητών ως εξής: 

α) Ποσοστό 37% διατίθεται στους νικητές της πρώτης 
κατηγορίας. 

β) Ποσοστό21 % διατίθεται στους νικητές της δεύτερης 
κατηγορίας. 

γ) Ποσοστό 21 % διατίθεται στους νικητές της τρίτης 
κατηγορίας. 

δ) Ποσοστό21 % διατίθεται στους νικητές της τέταρτης 
κατηγορίας. 

ΑΡΘΡΟ 4 

1. Κατά την πληρωμή κερδών παρακρατείται άμεσα από 
τον ΟΠΑΠ Α. Ε. το ποσοστό του φόρου που αναλογεί σε 
κάθε στήλη σύμφωνα με το νόμο. 

2. Η αξίωση για είσπραξη κερδών παραγράφεται μετά 
έξη (6) μήνες από την ημερομηνία της κλήρωσης. 

3. Οι πράκτορες λαμβάνουν από τους παίκτες, για τις 
υπηρεσίες που προσφέρουν, αποζημίωση σε ποσοστό 
12% επί του αντιτίμου συμμετοχής. 

4. Τα κέρδη καταβάλλονται στους τυχερούς όλων των 
κατηγοριών στρογγυλοποιούμενα στην αμέσως κατώτε¬ 
ρη του ακριβούς ποσού πεντάδα δραχμών. 

ΑΡΘΡΟ 5 

Η απόφαση αυτή (ΚΑΝΟΝΙΣΜΟΣ) τροποποιείται και συ¬ 
μπληρώνεται με όμοιο τρόπο. 

Η απόφαση αυτή με τον Κανονισμό να δημοσιευθεί στην 
Εφημερίδα της Κυβερνήσεως. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

-♦- 

Αριθ. 29155 (2) 

Έγκριση του Κανονισμού Λειτουργίας του Αριθμολαχεί- 
ου 5 από 45 και 1 από 20 (ΤΖΟΚΕΡ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του’Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ Α' 137). 

2. Του Ν. 2414/1996 «Εκσυγχρονισμός Δημοσίων Επι¬ 
χειρήσεων και Οργανισμών και άλλες διατάξεις» (ΦΕΚ Α' 
135). 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19349 


3. Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚΑ'38). 

4. Του Ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών και 
άλλες Διατάξεις» (ΦΕΚ 219/Α72000). 

5. Του ΠΔ 228/1999 «Περί μετατροπής του Οργανισμού 
Προγνωστικών Αγώνων Ποδοσφαίρου (Ο.Π.Α.Π.) σε Ανώ¬ 
νυμη Εταιρεία (Α.Ε.)» (ΦΕΚΑ' 193). 

6. Της με αριθμό 20261/20-4-2000 Κοινής Απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 

7. Το με αριθμό 11/4.10.2000 Πρακτικό του ΔΣ του 
«ΟΠΑΠΑ.Ε.». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την έγκριση του Κανονισμού Λειτουργίας του Αριθμο- 
λαχείου 5 από 45 και 1 από 20 (ΤΖΟΚΕΡ), που ακολουθεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ 
ΤΟΥ ΑΡΙΘΜΟΛΑΧΕΙΟΥ 5 ΑΠΟ 45 ΚΑ11 ΑΠΟ 20 (ΤΖΟΚΕΡ) 

ΑΡΘΡΟ 1 

Ο Οργανισμός Προγνωστικών Αγώνων Ποδοσφαίρου 
(Ο.Π.Α.Π. Α.Ε.) διενεργεί, περιοδικούς διαγωνισμούς του 
Αριθμολαχείου 5 από 45 και 1 από 20 (ΤΖΟΚΕΡ). Κάθε δια¬ 
γωνισμός διενεργείται με δελτίο προβλέψεως αριθμών 
που φέρει την ονομασία «ΤΖΟΚΕΡ» αφορά δε την ακριβή 
πρόβλεψη 5 αριθμών που κληρώνονται από 45 αριθμούς, 
που περιλαμβάνονται στο πρώτο πεδίο του δελτίου και 
ενός αριθμού που κληρώνεται από 20 αριθμούς που περι¬ 
λαμβάνονται στο δεύτερο πεδίο του δελτίου. 

Οι αριθμοί στο πρώτο πεδίο του δελτίου καθορίζονται 
από τον αριθμό 1 έως το 45 και στο δεύτερο πεδίο από τον 
αριθμό 1 έως το 20. 

ΑΡΘΡΟ 2 

1. Το αντίτιμο συμμετοχής στο διαγωνισμό του Αριθμολα- 
χείου 5 από 45 και 1 από 20 (ΤΖΟΚΕΡ) ορίζεται στις εκατό 
(100) δραχμές ανά στήλη. Από το ποσό αυτό το 12% αποτε¬ 
λεί αποζημίωση του πράκτορα που καταβάλλεται άμεσα 
από το συμμετέχοντα. Η συμμετοχή στους διαγωνισμούς 
του Αριθμολαχείου 5 από 45 και 1 από 20, που οργανώνει ο 
«Ο.Π.Α.Π. Α.Ε.» είναι ελεύθερη και γίνεται με την αποκλει¬ 
στική ευθύνη των συμμετεχόντων στα καταστήματα των 
πρακτόρων, που είναι αναγνωρισμένα από τον «Ο.Π.Α.Π. 
Α.Ε.». Οι πράκτορες ενεργούν για λογαριασμό των συμμε¬ 
τεχόντων και είναι υποχρεωμένοι να τηρούν όλους τους κα¬ 
νόνες, που διέπουντη λειτουργία του Αριθμολαχείου και τις 
διατάξεις του «Γενικού Κανονισμού Λειτουργίας και Διεξα¬ 
γωγής των παιγνιδιών του Ο.Π.Α.Π. Α.Ε. με απευθείας σύν¬ 
δεση» και τις διατάξεις του παρόντα Κανονισμού. 

2. Η συμμετοχή στους διαγωνισμούς του Αριθμολαχεί- 
ου προϋποθέτει πλήρη γνώση των διατάξεων «Γενικού 
Κανονισμού Λειτουργίας και Διεξαγωγής των παιγνιδιών 
του Ο.Π.Α.Π. Α.Ε. με απευθείας σύνδεση», των διατάξεων 
του παρόντα Κανονισμού και των όρων και των προϋπο¬ 
θέσεων, που κάθε φορά θέτει ο «Ο.Π.Α.Π. Α.Ε.» για τη 
συμμετοχή στο διαγωνισμό. 


3. Οι προβλέψεις σημειώνονται με κατάλληλο σημείο πά¬ 
νω στους αριθμούς που επιλέγονται σε κάθε πεδίο. Ο δια- 
γωνιζόμενος μπορεί να επιλέξει πέντε (5) αριθμούς από το 
πρώτο πεδίο των 45 αριθμών και έναν (1) αριθμό από το 
δεύτερο πεδίο των 20 αριθμών (απλές στήλες). Επίσης 
μπορεί να επιλέξει πέντε (5) ή και περισσότερους αριθ¬ 
μούς στο πρώτο πεδίο των 45 αριθμών και έναν (1) ή και πε¬ 
ρισσότερους αριθμούς από το δεύτερο πεδίο των 20 αριθ¬ 
μών (πλήρη συστήματα). Ο αριθμός των στηλών στα πλή¬ 
ρη συστήματα προσδιορίζεται από τον πλήρη μαθηματικό 
συνδυασμό των επιλεγμένων αριθμώντου πρώτου πεδίου 
ανά πέντε (5) και του δεύτερου πεδίου ανά ένα (1). 

4. Είναι δυνατή η συμμετοχή στο διαγωνισμό και με τυπο¬ 
ποιημένα συστήματα περιορισμένης ανάπτυξης με συντε- 
τμημένη γραφή καθώς επίσης και με ομαδικά συστήματα. 

5. Με κατάλληλη σημείωση σε ειδική θέση του δελτίου 
είναι δυνατή η συμμετοχή, του δελτίου σε περισσότερες 
από μία διαδοχικές κληρώσεις. Ακύρωση δελτίου είναι 
δυνατή μόνο πριν από την πρώτη κλήρωση στην οποία 
συμμετέχει το δελτίο. 

6. Ομοίως με κατάλληλη σημείωση είναι δυνατόν η επι¬ 
λογή των προβλέψεων να γίνεται τυχαία από την Τερματι¬ 
κή Μηχανή του πρακτορείου. 

7. Με απόφαση του Δ. Σ. του Ο.Π.Α. Π.Α. Ε. είναι δυνατόν 
να δοθεί η δυνατότητα στους παίκτες με κατάλληλη σημεί¬ 
ωση πάνω στο δελτίο, να συμμετάσχουν στο παιχνίδι με 
πολλαπλή συμμετοχή καταβάλλοντας το αντίστοιχο ποσό. 

ΑΡΘΡΟ 3 

1. Στο Αριθμολαχείο 5 από 45 και 1 από 20 υπάρχουν 
οκτώ (8) κατηγορίες νικητών. Οι νικητές κατατάσσονται 
σε κατηγορίες ανάλογα με τον αριθμό των ορθών προ¬ 
βλέψεων. 

α) Στην πρώτη κατηγορία κατατάσσονται όσοι προέ- 
βλεψαν όλους τους αριθμούς και απότις δύο σειρές αριθ¬ 
μών που κληρώνονται. 

β) Στη δεύτερη κατηγορία κατατάσσονται όσοι προέ- 
βλεψαν όλους τους αριθμούς της πρώτης σειράς αριθ¬ 
μών που κληρώνονται. 

γ) Στην τρίτη κατηγορία κατατάσσονται όσοι προέβλε- 
ψαν όλους τους αριθμούς της πρώτης σειράς αριθμών 
που κληρώνονται πλην ενός και τον αριθμό της δεύτερης 
σειράς αριθμών που κληρώνεται. 

δ) Στην τέταρτη κατηγορία κατατάσσονται όσοι προέ- 
βλεψαν όλους τους αριθμούς της πρώτης σειράς αριθ¬ 
μών που κληρώνονται πλην ενός. 

ε) Στην πέμπτη κατηγορία κατατάσσονται όσοι προέ- 
βλεψαν όλους τους αριθμούς της πρώτης σειράς αριθ¬ 
μών που κληρώνονται πλην δύο και τον αριθμό της δεύτε¬ 
ρης σειράς αριθμών που κληρώνεται. 

στ) Στην έκτη κατηγορία κατατάσσονται όσοι προέβλε- 
ψαν όλους τους αριθμούς της πρώτης σειράς αριθμών 
που κληρώνονται πλην δύο. 

ζ) Στην έβδομη κατηγορία κατατάσσονται όσοι προέ- 
βλεψαν όλους τους αριθμούς της πρώτης σειράς αριθ¬ 
μών που κληρώνονται πλην τριών και τον αριθμό της δεύ¬ 
τερης σειράς αριθμών που κληρώνεται. 

η) Στην όγδοη κατηγορία κατατάσσονται όσοι προέβλε- 
ψαν όλους τους αριθμούς της πρώτης σειράς αριθμών 
που κληρώνονται πλην τεσσάρων και τον αριθμό της δεύ¬ 
τερης σειράς αριθμών που κληρώνεται. 

2. Είναι δυνατή η καθιέρωση ένατης κατηγορίας νικη¬ 
τών στους οποίους θα κατατάσσονται όσοι προέβλεψαν 

μόνο τον αριθμό της δεύτερης σειράς αριθμών που κλη¬ 
ρώνεται, με κοινή απόφαση του Υπουργού Οικονομικών 
και του Υφυπουργού Πολιτισμού αρμόδιου για θέματα 
Αθλητισμού, που δημοσιεύεται στην Εφημερίδα της Κυ- 
βερνήσεως. 

ΑΡΘΡΟ 4 

1. Το ποσό που διατίθεται ως κέρδος στους συμμετέχο- 
ντες, ανέρχεται σε 50% των ακαθάριστων εισπράξεων κά¬ 
θε διαγωνισμού. Το πιο πάνω « οριζόμενο ποσό κατανέ- 
μεται στις οκτώ (8) κατηγορίες επιτυχιών ως εξής: 

α) Ποσοστό 39,80% διατίθεται για τους νικητές της 
πρώτης κατηγορίας. 

β) Ποάοστό 17,70% διατίθεται για τους νικητές της δεύ¬ 
τερης κατηγορίας. 

γ) Ποσοστό 9,40% διατίθεται για τους νικητές της τρί¬ 
της κατηγορίας. 

δ) Ποσοστό 3,60% διατίθεται για τους νικητές της τέ¬ 
ταρτης κατηγορίας. 

ε) Ποσοστό 7,30% διατίθεται για τους νικητές της πέ¬ 
μπτης κατηγορίας. 

στ) Ποσοστό 6.90% διατίθεται για τους νικητές της 
έκτης κατηγορίας. 

ζ) Ποσοστό 4,60% διατίθεται για τους νικητές της έβδο¬ 
μης κατηγορίας. 

η) Ποσοστό 10,70% διατίθεται για τους νικητές της 
όγδοης κατηγορίας. Σε κάθε κατηγορία νικητών το διανε¬ 
μόμενο ποσό κατανέμεται ισόποσα στους νικητές ανά 
στήλη που κερδίζει. 

2. Εάν δεν υπάρχουν νικητές ορισμένης κατηγορίας τό¬ 
τε το ποσό που αντιστοιχεί στην κατηγορία αυτή δεν μοι¬ 
ράζεται, αλλά μεταφέρεται στον επόμενο διαγωνισμό και 
προστίθεται στο ποσό που μοιράζει η ίδια κατηγορία, 
εκτός αν μέσα στην προθεσμία των ενστάσεων που ορί¬ 
ζεται στον «Γενικό Κανονισμό Λειτουργίας και Διεξαγω¬ 
γής των παιγνιδιώντου Ο. Π. Α. Π. Α. Ε. με απευθείας σύν¬ 
δεση», διαπιστωθεί μετά από ένσταση κάποια επιτυχία 
στην κατηγορία αυτή. 

3. Εάν το κέρδος που αντιστοιχεί σε κάθε νικήτρια σει¬ 
ρά ορισμένης κατηγορίας επιτυχιών, είναι μεγαλύτερο 
από το αντίστοιχο κέρδος ανώτερης κατηγορίας, τα ποσά 
των δύο αυτών κατηγοριών ενώνονται και το κέρδος κα- 
τανέμεται εξίσου μεταξύ των νικητών των δύο αυτών κα¬ 
τηγοριών. 

4. Όταν το ποσό που αντιστοιχεί σε κάθε επιτυχία ορι¬ 
σμένης κατηγορίας είναι μικρότερο από εκατό (100) 
δραχμές, τότε στην κατηγορία αυτή δεν διανέμονται κέρ¬ 
δη και ολόκληρο το διανεμόμενο ποσό αυτής της κατηγο¬ 
ρίας, μεταφέρεται και προστίθεται στο ποσό που μοιρά¬ 
ζει η ίδια κατηγορία νικητών στον επόμενο διαγωνισμό. 

5. Τα κέρδη καταβάλλονται στους τυχερούς όλων των 
κατηγοριών στρογγυλοποιούμενα στην αμέσως κατώτε¬ 
ρη του ακριβούς ποσού πεντάδα δραχμών. 

6. Η αξίωση για είσπραξη κερδών παραγράφεται μετά 
την πάροδο έξη (6) μηνών από την ημερομηνία του δια¬ 
γωνισμού. 

ΑΡΘΡΟ 5 

1. Οι κληρώσεις του Αριθμολαχείου 5 από 45 και 1 από 
20 (ΤΖΟΚΕΡ) γίνονται Δημόσια και σε τακτές ημέρες της 
εβδομάδας, που καθορίζονται με απόφαση του Δ.Σ. του 
«Ο.Π.Α.Π. Α.Ε.». 

Με απόφαση του Δ.Σ. του «Ο.Π.Α.Π. Α.Ε.» καθορίζεται ο 


τόπος, ο τρόπος, ο χρόνος και ο χώρος των κληρώσεων. 
Πιθανές αλλαγές του χρόνου των κληρώσεων, καθορίζο¬ 
νται από τον «Ο.Π.Α.Π. Α.Ε» και κοινοποιούνται με κάθε 
πρόσφορο τρόπο στο κοινό. 

2. Γιατην κλήρωση χρησιμοποιείται σειρά αριθμών από 
το 1 έως το 45 για το πρώτο πεδίο και από το 1 έως το 20 
για το δεύτερο πεδίο. Από τη σειρά αριθμών 1 έως 45 κλη¬ 
ρώνονται 5 αριθμοί και από τη σειρά αριθμών από 1 έως 
20 κληρώνεται ένας αριθμός. 

Οι κληρωθέντες αριθμοί αποτελούν τη νικήτρια σειρά 
αριθμών με βάση την οποία γίνονται οι αντιπαραβολές με 
τις έγκυρες προβλέψειςτων συμμετεχόντων στο διαγωνι¬ 
σμό, προκειμένου να προσδιορισθούν οι νικητές της κάθε 
κατηγορίας επιτυχιών. 

Όλα τα δελτία των συμμετεχόντων σε διαγωνισμούς 
του Αριθμολαχείου 5 από 45 και 1 από 20 που κερδίζουν, 
πληρώνονται στον κομιστή του αποκόμματος. Ειδικά για 
τα ομαδικά συστήματα στοιχείο για την εξόφληση του 
κέρδους αποτελούν οι αποδείξεις συμμετοχής, που επι¬ 
κυρώνονται από τη μηχανή, με ποσοστό κέρδους ίσο με 
το ποσοστό συμμετοχής επί του συνόλου της αξίας του 
δελτίου. 

3. Η κλήρωση στους διαγωνισμούς του Αριθμολαχείου 
5 από 45 και 1 από 20 πραγματοποιείται από την Επιτρο¬ 
πή του Άρθρου 6 του Κανονισμού Λειτουργίας και Διεξα¬ 
γωγής του Αριθμολαχείου ΛΟΤΤΟ. 

ΑΡΘΡΟ 6 

Για κάθε θέμα που δεν ρυθμίζεται με τον παρόντα Κα¬ 
νονισμό και αφορά τους όρους Λειτουργίας και Διεξαγω¬ 
γής των διαγωνισμών του Αριθμολαχείου 5 από 45 και 1 
από 20 (ΤΖΟΚΕΡ) από τον «Ο.Π.Α.Π. Α.Ε.», έχουν ισχύ οι 
διατάξεις νόμων, Προεδρικών Διαταγμάτων και Υπουργι¬ 
κών Αποφάσεων που ισχύουν μέχρι σήμερα. 

Η απόφαση αυτή (ΚΑΝΟΝΙΣΜΟΣ) τροποποιείται και συ¬ 
μπληρώνεται με όμοιο τρόπο. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

Η ισχύς της απόφασης αυτής αρχίζει από τη δημοσίευ¬ 
ση της στην Εφημερίδα της Κυβερνήσεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

-Φ- 

Αριθ. 29157 (3) 

Έγκριση του «Γενικού Κανονισμού Λειτουργίας και Διε¬ 
ξαγωγής των παιχνιδιών του ΟΠΑΠ Α.Ε. με απευθείας 
σύνδεση». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑ’ 137). 

2. Του Ν. 2414/1996 «Εκσυγχρονισμός Δημοσίων Επι¬ 
χειρήσεων και Οργανισμών και άλλες διατάξεις» (ΦΕΚ Α’ 
135). 

3. Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚ Α' 38). 

4. Του Ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών και 
άλλες Διατάξεις» (ΦΕΚ 219/Α72000). 

5. Του ΠΔ 228/1999 «Περί μετατροπής του Οργανισμού 
Προγνωστικών Αγώνων Ποδοσφαίρου (Ο.Π.Α.Π.) σε Ανώ¬ 
νυμη Εταιρεία (Α.Ε.)» (ΦΕΚΑ' 193). 

6. Της με αριθμό 20261/20-4-2000 Κοινής Απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 

7. Το με αριθμό 11/4.10.2000 Πρακτικό του ΔΣ του 
«ΟΠΑΠΑ.Ε.». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την έγκριση του «Γενικού Κανονισμού Λειτουργίας και 
Διεξαγωγής των παιχνιδιών τουΟΠΑΠ Α.Ε. με απευθείας 
σύνδεση», που ακολουθεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

ΓΕΝΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ 
ΔΙΕΞΑΓΩΓΗΣ ΤΩΝ ΠΑΙΧΝΙΔΙΩΝ ΤΟΥ Ο.Π.Α.Π. Α.Ε. 

ΜΕ ΑΠΕΥΘΕΙΑΣ ΣΥΝΔΕΣΗ 

ΑΡΘΡΟ 1 

ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Η Συμμετοχή στα παιγνίδια που διεξάγει ο Ο.Π.Α.Π. Α. 
Ε. είναι ελεύθερη σε όλους και πιστοποιείται με την συ¬ 
μπλήρωση και επικύρωση των ειδικών εντύπων - δελτίων 
που φέρουν την ονομασία κάθε παιχνιδιού μετηνπροϋπό- 
θεσητης καταβολής του καθορισμένου αντιτίμου. Η συμ¬ 
μετοχή συνεπάγεται την πλήρη, απόλυτη και ανεπιφύλα¬ 
κτη αποδοχή των διατάξεων της κείμενης νομοθεσίας και 
των Κανονισμών Λειτουργίας και διεξαγωγής όλων των 
παιγνιδιών καθώς και των όρων και προϋποθέσεων που 
θέτει κάθε φορά ο Ο.Π.Α.Π. Α.Ε για κάθε ένα από αυτά. 

2. Η συμμετοχή στα παιχνίδια είναι δυνατή μόνο με τα 
δελτία, που διατίθενται αποκλειστικά από τον Ο.Π.Α.Π. 
Α.Ε. και η συμπλήρωσή τους γίνεται με αποκλειστική ευ¬ 
θύνη των συμμετεχόντων. 

3. Η επικύρωση των δελτίων γίνεται από τις ειδικές Τερ¬ 
ματικές Μηχανές του Ο.Π.Α.Π. Α.Ε. που είναι εγκατεστη¬ 
μένες στα πρακτορεία (Τ.Μ.Π.) και οι οποίες έχουν τον κα¬ 
τάλληλο εξοπλισμό για την απευθείας μεταβίβαση των 
στοιχείων στον Κεντρικό Ηλεκτρονικό Υπολογιστή (Κ. 
Η.Υ.) του Ο.Π.Α.Π. Α.Ε. 

4. Ο συμμετέχων λαμβάνει επικυρωμένο αποδεικτικό 
συμμετοχής πάνω στο οποίο έχουν εκτυπωθεί οι προβλέ¬ 
ψεις του και όλα τα στοιχεία εκείνα που είναι απαραίτητα 
για την αναγνώριση του δελτίου και που το καθιστούν μο¬ 
ναδικό. Ως αποδεικτικό συμμετοχής μπορεί να είναι το 
ίδιο το δελτίο με εκτύπωση των παραπάνω στοιχείων επί 
αυτού ή ξεχωριστό έντυπο. 

5. Ανεξάρτητα από τον τρόπο συμμετοχής που ορίζεται 
στον παρόντα Κανονισμό, ο «ΟΠΑΠ Α. Ε» δύναται στο μέλ¬ 
λον να διεξάγει όλα τα παιγνίδια του με κάθε μέσο που 
προσφέρεται από την σύγχρονη τεχνολογία. 

ΑΡΘΡΟ 2 

ΕΓΚΥΡΟΤΗΤΑ ΣΥΜΜΕΤΟΧΗΣ 

1. Ένα αποδεικτικό συμμετοχής είναι έγκυρο όταν έχει 


εκτυπωθεί σε αυτό το γράμμα Ε (ΕΓΚΥΡΟ) και υπό την 
προϋπόθεση ότι τα στοιχεία του έχουν καταχωρηθεί στον 
Κεντρικό Ηλεκτρονικό Υπολογιστή του Ο.Π.Α.Π. Α.Ε. και 
διασφαλιστεί από την Επιτροπή Ελέγχου σύμφωνα με τα 
όσα αναφέρονται στο άρθρο 3 του παρόντος. Το αποδει¬ 
κτικό συμμετοχής ισχύει πάντοτε για τον διαγωνισμό ή 
σειρά διαγωνισμών, οι οποίοι αναγράφονται σ’ αυτό και 
υπό την προϋπόθεση ότι δεν έχει ακυρωθεί μετά από επι¬ 
θυμία του συμμετέχοντα. 

2. Ο συμμετέχων κατά την παραλαβή του αποδεικτικού 
συμμετοχής οφείλει να ελέγξει ότι έχει επικυρωθεί έγκυ¬ 
ρα και περιέχονται σε αυτό όλες οι πληροφορίες που αντι¬ 
στοιχούν στο δελτίο που έχει καταθέσει. 

3. Σε περίπτωση που υπάρχουν διαφορές μεταξύ των 
στοιχείων που σημειώθηκαν στο δελτίο από τον συμμετέ¬ 
χοντα και αυτών που εκτύπωσε η Τερματική Μηχανή Πρα¬ 
κτορείου, ισχύουν τα στοιχεία που εκτύπωσε η Τερματική 
Μηχανή Πρακτορείου και υπό την προϋπόθεση ότι τα ίδια 
στοιχεία έχουν καταχωρηθεί στον Κεντρικό Ηλεκτρονικό 
Υπολογιστή του Ο. Π. Α.Π. Α. Ε. και έχουν διασφαλιστεί από 
την Επιτροπή Ελέγχου. Γενικότερα και σε κάθε περίπτω¬ 
ση υπερισχύουν τα στοιχεία που καταχωρούνται στο Κε¬ 
ντρικό Ηλεκτρονικό Υπολογιστή του Ο. Π. Α. Π. Α. Ε. και δια¬ 
σφαλίζονται απάτην Επιτροπή Ελέγχου έναντι οποιουδή- 
ποτε άλλου στοιχείου. 

4.0 Ο.Π.Α.Π. Α.Ε. δεν ευθύνεται για οποιαδήποτε ανωμα¬ 
λία που τυχόν θα προκληθεί κατά το χρονικό διάστημα από 
την κατάθεση δελτίου μέχρι την καταχώρησή του στον Κε¬ 
ντρικό Ηλεκρονικό Υπολογιστή του Ο.Π.Α.Π. Α.Ε. και την 
διασφάλισή του από την Επιτροπή Ελέγχου. Σε αυτές τις πε¬ 
ριπτώσεις ο κάτοχος του δελτίου δικαιούται μόνο επιστρο¬ 
φή του καταβληθέντος αντιτίμου και αποκλείεται οποιαδή¬ 
ποτε άλλη αξίωση καταβολής κέρδους ή αποζημίωσης. 

5. Σε περίπτωση που τα στοιχεία δελτίου δεν καταχω- 
ρηθούν στον Κεντρικό Ηλεκτρονικό Υπολογιστή του 
Ο.Π.Α.Π. Α.Ε. και εφόσον η ευθύνη της μη καταχώρησης 
οφείλεται σε πράξεις ή παραλήψεις του πράκτορα η αξίω¬ 
ση καταβολής κέρδους ή αποζημίωσης του συμμετέχο- 
ντος βαρύνει μόνο τον πράκτορα. 

ΑΡΘΡΟ 3 

ΕΠΙΤΡΟΠΗ ΕΛΕΓΧΟΥ 

1. Σύμφωνα με το άρθρο 27 του Νόμου 2843/2000 (ΦΕΚ 
219 Α) συγκροτείται Επιτροπή Ελέγχου.Έργο της Επι¬ 
τροπής είναι ο έλεγχος και η επιβεβαίωση της εγκυρότη- 
τας των στοιχείων όλων των παιγνιδιών που έχουν κατα¬ 
χωρηθεί στον Κεντρικό Ηλεκτρονικό Υπολογιστή του 
Ο.Π.Α.Π. Α.Ε.. η επικύρωση της ανακήρυξης των νικητών 
καθώς επίσης και η εκδίκαση τυχόν ενστάσεων. 

Για τη διεκπεραίωση του έργου της, η Επιτροπή Ελέγ¬ 
χου έχει στην διάθεσή της ένα -ανεξάρτητο από το Κε¬ 
ντρικό- σύστημα ηλεκτρονικών υπολογιστών. Το σύστη¬ 
μα αυτό βρίσκεται εγκατεστημένο και λειτουργεί σε ειδι¬ 
κό χώρο ο οποίος ασφαλίζεται με τρία διαφορετικά 
κλειδιά. Για την απασφάλιση και την φυσική πρόσβαση σ’ 
αυτόν το χώρο, απαιτείται η ταυτόχρονη παρουσία τριών 
τουλάχιστον μελών της Επιτροπής. 

Οι εργασίες της Επιτροπής Ελέγχου είναι οι παρακάτω: 

α) Γ ια τα παιχνίδια που τα κέρδη προκύπτουν ανάλογα 
με τον αριθμό των νικητών σε κάθε κατηγορία και το συ¬ 
νολικό ποσό εισπράξεων η Επιτροπή Ελέγχου συνέρχεται 
στις καταληκτικές ημερομηνίες κάθε διαγωνισμού που 
κάθε φορά ορίζονται από τον Ο. Π.Α. Π. Α.Ε. 

Μετά το πέρας κατάθεσης δελτίων όλα τα στοιχεία των 
δελτίων μεταφέρονται και εγκαθίστανται με ευθύνη της 
Επιτροπής στο ανεξάρτητο Μηχανογραφικό Σύστημα 
που διαθέτει. 

Μετά την μεταφορά των δεδομένων, η οποία πρέπει να 
έχει ολοκληρωθεί πριν από την έναρξη των αγώνων ή την 
κλήρωση των αριθμολαχείων. η Επιτροπή Ελέγχου εκδί¬ 
δει πρακτικό ασφάλισης το οποίο περιλαμβάνει το ακρι¬ 
βές πλήθος δελτίων και στηλών που περιέχονται στα στοι¬ 
χεία που ασφαλίστηκαν καθώς και τα στοιχεία των δελ¬ 
τίων που δεν συμμετέχουν για οποιοδήποτε λόγο στον 
διαγωνισμό. 

Μετά την ολοκλήρωση της διαλογής των δελτίων από 
τον Κεντρικό Ηλεκτρονικό Υπολογιστή του Ο. Π.Α. Π. Α. Ε. 
και την έκδοση των καταστάσεων που περιέχουν τα δελ¬ 
τία που κερδίζουν, η Επιτροπή προβαίνει σε αντιπαραβο¬ 
λή των στοιχείων των κερδιζόντων δελτίων προς τα στοι¬ 
χεία των δελτίων που είχαν ασφαλιστεί στο μηχανογραφι¬ 
κό της σύστημα. Εφόσον αυτά συμφωνούν απολύτως, 
ανακηρύσσει τα δελτία που κερδίζουν συντάσσοντας 
προς τούτο αντίστοιχο πρακτικό ανακήρυξης επιτυχιών, 
το οποίο παραδίδεται στην αρμόδια Υπηρεσία του Ο. Π.Α. 
Π.Α. Ε. 

Εάν κατά την κρίση της Επιτροπής ο αριθμός των κερ- 
διζόντων δελτίων είναι μεγάλος η παραπάνω αντιπαρα¬ 
βολή δύναται να είναι δειγματοληπτική. Σε κάθε περίπτω¬ 
ση όμως η Επιτροπή υποχρεούται να προβαίνει σε έλεγχο 
όλωντων δελτίων που κερδίζουν πάνω από ορισμένο χρη¬ 
ματικό ποσό που καθορίζεται από τον Ο. Π.Α. Π. Α. Ε. 

β) Για παιχνίδια με προκαθορισμένα κέρδη ισχύουν τα 
παρακάτω: 

Κάθε χρονική στιγμή που το Κεντρικό Μηχανογραφικό 
Σύστημα του Ο. Π.Α. Π. Α. Ε. παύει να δέχεται δελτία για 
τα οποία παρήλθε ο απώτερος χρόνος κατάθεσης, ο Κε¬ 
ντρικός Ηλεκτρονικός Υπολογιστής του Ο. Π.Α. Π. Α. Ε. 
υπολογίζει με βάση τα δεδομένα των δελτίων μία σειρά 
κλειδαρίθμων. Οι κλειδάριθμοι αυτοί αποτελούν το ηλε¬ 
κτρονικό κλείδωμα των μέχρι στιγμής επικυρωθέντων 
δελτίων και δημιουργούνται βάσει ενός ειδικού αλγόριθ¬ 
μου στον οποίο η Επιτροπή Ελέγχου ορίζει μία παράμε¬ 
τρο. 

Από τους επιμέρους αυτούς κλειδαρίθμους δημιουρ- 
γείται ένας γενικός κλειδάριθμος που αποτελεί το ηλε¬ 
κτρονικό κλείδωμά τους. Αυτός εκτυπώνεται ταυτόχρονα 
σε δύο εκτυπωτές οι οποίοι βρίσκονται στο χώρο της Επι¬ 
τροπής Ελέγχου. 

Στο τέλος του διαγωνισμού, μεταφέρονται στο σύστη¬ 
μα της Επιτροπής Ελέγχου, τα αρχεία στα οποία έχουν 
καταγραφεί όλα τα επικυρωθέντα δελτία του διαγωνι¬ 
σμού. 

Η Επιτροπή Ελέγχου συνέρχεται κατά τακτά χρονικά 
διαστήματα, κάνει έλεγχο της εγκυρότητας των αρχείων 
των δελτίων του διαγωνισμού, επαληθεύοντας τους γενι¬ 
κούς κλειδαρίθμους που έχουν εκτυπωθεί κατά τη διάρ¬ 
κεια του διαγωνισμού και συντάσει πρακτικό ορθότητας 
συναλλαγών. 

Επίσης επιβεβαιώνει δειγματοληπτικά, τους αντίστοι¬ 
χους κλειδάριθμους που με όμοιο τρόπο έχουν υπολογι¬ 
στεί και έχουν εκτυπωθεί για τα κερδίζοντα δελτία κάποι¬ 
ου διαγωνισμού στο Κεντρικό Μηχανογραφικό Σύστημα 
και εκδίδει σχετικό πρακτικό. Σε περίπτωση που δεν επα¬ 
ληθεύεται κάποιος κλειδάριθμος σύμφωνα με τις παρα¬ 
πάνω περιγραφόμενες διαδικασίες, η Επιτροπή Ελέγχου 


προβαίνει στις απαραίτητες ενέργειες προκειμένου να 
εντοπίσει τα δελτία εξ’ αιτίας των οποίων δεν είναι δυνα¬ 
τή η επιβεβαίωσή του. Τα εν λόγω δελτία τα αναφέρει στο 
σχετικό πρακτικό το οποίο συντάσσει και το παραδίδει 
στον Ο.Π.Α.Π. Α.Ε. προκειμένου να προβεί σε όλες τις 
απαραίτητες ενέργειες. 

2. Τα στοιχεία των δελτίων που έχουν διασφαλιστεί από 
την Επιτροπή Ελέγχου αποτελούν το μόνο αποδεικτικό 
στοιχείο για την αναγνώριση κέρδους. Το αποδεικτικό 
συμμετοχής είναι υποβοηθητικό στοιχείο και χρησιμεύει 
για να αποδεικνύει .την οφειλόμενη σε περίπτωση κέρ¬ 
δους πληρωμή και μόνο εφόσον συμφωνεί απόλυτα μετά 
στοιχεία που έχουν διασφαλιστεί από την Επιτροπή Ελέγ¬ 
χου και τα οποία αποκλειστικά λαμβάνονται υπόψη για 
την ανακήρυξη των επιτυχιών. 

ΑΡΘΡΟ 4 

ΑΚΥΡΩΣΗ ΔΕΛΤΙΩΝ 

Ο συμμετέχων δικαιούται να ζητήσει την ακύρωση του 
δελτίου και την επιστροφή της αξίας του, εφόσον πλη- 
ρούνται ορισμένες προϋποθέσεις που έχει θέσει ο ΟΠΑΠ. 
Η ακύρωση μπορεί να γίνει μόνο από την Τερματική Μη¬ 
χανή Πρακτορείου που επικύρωσε το δελτίο. 

Αν για οποιοδήποτε λόγο είναι αδύνατη η ακύρωση του 
δελτίου από την Τερματική Μηχανή του Πρακτορείου, η 
ακύρωση μπορεί να γίνει από τον Ο.Π.Α.Π. Α.Ε., πάντα 
όμως εντός του χρονικού διαστήματος που μπορεί να 
ασκηθεί το δικαίωμα της ακύρωσης που σε καμμιά περί¬ 
πτωση δεν μπορεί να είναι μεγαλύτερο από το ανώτατο 
χρονικό όριο ακύρωσης των δελτίων για τον διαγωνισμό 
που συμμετέχει το δελτίο. 

Γ ια τις περιπτώσεις που η ακύρωση καθίσταται αδύνα¬ 
τη σύμφωνα με όσαπεριγράφονται στο παρόν άρθρο, δεν 
φέρουν ευθύνη ο Ο.Π.Α.Π. Α.Ε. ή το αντίστοιχο πρακτο¬ 
ρείο. 

ΑΡΘΡΟ 5 

ΔΙΑΛΟΓΗ ΕΠΙΤΥΧΙΩΝ 

1. Η διαλογή των δελτίων γίνεται μηχανογραφικά. Η επι¬ 
βεβαίωση της ορθής αναγνώρισης των νικητών που προ- 
έκυψαν από την διαλογή, επιτυγχάνεται με αντιπαραβολή 
των στοιχείωντων δελτίων για τα οποία διαπιστώθηκε επι¬ 
τυχία, προς τα στοιχεία που έχουν διασφαλιστεί από την 
Επιτροπή Ελέγχου, με τους τρόπους που περιγράφονται 
στο άρθρο 3 του παρόντος. 

2. Δελτία των οποίων τα στοιχεία για οποιοδήποτε λόγο 
δεν διασφαλίστηκαν έγκαιρα από την Επιτροπή Ελέγχου 
ή δεν ευρέθησαν στο σύστημά της ή δεν είναι αναγνώσι¬ 
μα θεωρείται ότι δεν συμμετείχαν στον Διαγωνισμό για 
τον οποίο κατατέθηκαν. Στην περίπτωση αυτή ο κάτοχος 
του δελτίου δικαιούται μόνο την επιστροφή του αντιτίμου 
συμμετοχής. Παραπέρα αξίωση αποζημίωσης ή κέρδους 
από τον Ο. Π.Α. Π. Α. Ε. αποκλείεται. 

3. Σε περίπτωση απώλειας, ολικής ή μερικής καταστρο¬ 
φής ή σε οποιαδήποτε άλλη περίπτωση που δεν είναι δυ¬ 
νατός ο εντοπισμός και η ανάκτηση κερδίζοντος δελτίου, 
αποκλείεται η αξίωση καταβολής κέρδους και κάθε άλλη 
αξίωση για αποζημίωση από τον Ο. Π.Α. Π. Α. Ε. 

ΑΡΟΡΟ 6 
ΑΝΩΤΕΡΑ ΒΙΑ 

1. Σε περίπτωση επελεύσεως γεγονότων ανωτέρας 
βίας, τα οποία έχουν ως αποτέλεσμα να καθίσταται αδύ- 

νατη η διεξαγωγή διαγωνισμού οποιουδήποτε παιγνιδιού 
και η καταβολή κερδών στους συμμετέχοντες, ο Ο. Π.Α. 
Π. Α. Ε. ουδεμία ευθύνη φέρει έναντι των συμμετεχόντων 
παικτών, οι οποίοι δικαιούνται επιστροφής μόνο του αντι¬ 
τίμου συμμετοχής και μόνο από τα πρακτορεία στα οποία 
κατατέθηκαν τα δελτία τους. 

2. Ο Ο.Π.Α.Π. Α. Ε. ουδεμία ευθύνη φέρει για ζημία που 
τυχόν προκλήθηκε από οποιουδήποτε είδους απώλεια, 
ολική ή μερική καταστροφή ή άλλη αδυναμία εντοπισμού 
ή ανάκτησης δελτίου παιγνιδιού. 

3. Αν προ της ολοκλήρωσης από την Επιτροπή των ενερ¬ 
γειών που προβλέπονται στο άρθρο 2 του παρόντος, συμ¬ 
βεί λόγω ανωτέρας βίας ή άλλης αιτίας ολική ή μερική κα¬ 
ταστροφή των στοιχείων που διασφαλίστηκαν, τότε τα 
δελτία που περιέχουν τα στοιχεία αυτά αποκλείονται του 
Διαγωνισμού και οι διαγωνιζόμενοι δικαιούνται επιστρο¬ 
φής του αντιτίμου συμμετοχής τους. 

4.0 κανόναςτηςπαρ. 3τουπαρόντος άρθρου ισχύει και 
για τις περιπτώσεις ■ που κατά την διαδικασία ανακήρυξης 
των επιτυχιών από την Επιτροπή Ελέγχου διαπιστωθεί πα¬ 
ραβίαση των διαδικασιών ασφαλείας που ακολουθούνται. 

ΑΡΘΡΟ 7 

ΠΛΗΡΩΜΗ ΚΕΡΔΩΝ 

1. Η πληρωμή των κερδισμένων δελτίων γίνεται από τα 
πρακτορεία του Ο.Π.Α. Π. Α.Ε. ή απότιςσυνεργαζόμενες 
με τον Ο. Π.Α.Π. Α.Ε. Τράπεζες και πάντοτε στον κομιστή, 
με την προσκόμιση του αποδεικτικού συμμετοχής. 

2. Κέρδη που δεν υπερβαίνουν ορισμένο ποσό - το ύψος 
του οποίου καθορίζεται με απόφαση του Δ. Σ. του Ο. Π.Α. 
Π.Α.Ε. - καταβάλλονται από οποιοδήποτε πρακτορείο του 
Ο.Π.Α.Π. Α.Ε. ανεξάρτητα από το πρακτορείο που κατα¬ 
τέθηκε το δελτίο. Κέρδη που υπερβαίνουν το παραπάνω 
ποσό καταβάλλονται από τις Τράπεζες με τις οποίες συ¬ 
νεργάζεται ο Ο.Π.Α.Π. Α.Ε., αμέσως μετά την αποστολή 
των σχετικών στοιχείων για τα παιχνίδια που έχουν προ¬ 
καθορισμένα μερίδια και μετά την εκδίκαση των ενστάσε¬ 
ων για τα παιχνίδια που τα μερίδιά τους εξαρτώνται από 
το ύψος των εισπράξεων και τον αριθμό των επιτυχιών κά¬ 
θε κατηγορίας. 

3. Δελτίο που έχει καταστραφεί ή έχουν αλλοιωθεί τα 
στοιχεία του ή για οποιοδήποτε λόγο δεν δύναται να δια¬ 
πιστωθούν τα στοιχεία αναγνώρισής του, ουδεμία ισχύ 
έχει. 


4. Σε περίπτωση απώλειας κερδίζοντος δελτίου απο¬ 
κλείεται η αξίωση καταβολής κέρδους ή,άλλης αποζη¬ 
μίωσης. 

ΑΡΘΡΟ 8 
ΕΝΣΤΑΣΕΙΣ 

1. Μέσα σε προθεσμία 6 ημερών από την ημερομηνία 
του διαγωνισμού, κάθε ενδιαφερόμενος δικαιούται να 
υποβάλλει ένσταση στον Ο.Π.Α.Π. Α.Ε. είτε επειδή το δελ¬ 
τίο του δεν συμπεριλαμβάνεται μεταξύ των κερδισμένων 
είτε επειδή συμπεριλαμβάνεται με μικρότερο κέρδος απ’ 
όσο στην πραγματικότητα κερδίζει είτε επειδή περιλαμ¬ 
βάνονται μεταξύ των κερδισμένων δελτία που δεν πλη¬ 
ρούν τις προϋποθέσεις. 

2. Η ένσταση υποβάλλεται στην αρμόδια υπηρεσία του 
Ο.Π.Α.Π. Α.Ε., καταχωρείται σε ειδικό βιβλίο και λαμβάνει 
αύξοντα αριθμό πρωτοκόλλου. Ο ενιστάμενος δύναται να 
παρευρίσκεται κατά την εκδίκαση της ένστασής του. 

3. Οι ενστάσεις εκδικάζονται από την Επιτροπή Ελέγχου 
μέσα σε τρεις ημέρες από την λήξη της προθεσμίας υπο¬ 
βολής τους. Η απόφαση ανακοινώνεται αμέσως στους εν¬ 
διαφερομένους και στον Ο.Π.Α.Π. Α.Ε. προς τον οποίο 
υποβάλλονται άλατα σχετικά στοιχεία, οι εκτυπώσεις των 
δελτίων και το πρακτικό εκδίκασης ενστάσεων που συ¬ 
ντάσσει η Επιτροπή. 

4. Το Δ.Σ. του Ο.Π.Α.Π. Α.Ε. δύναται να καταβάλλει κέρ¬ 
δος ή μέρος των κερδών σε κατόχους κερδιζόντων δελ¬ 
τίων που δεν ανακηρύχθηκαν ως κερδίζοντα και άνευ 
υπαιτιότητάας τους δεν υπέβαλαν εγκαίρως σχετική έν¬ 
σταση. 

ΑΡΘΡΟ 9 

Όλες οι διατάξεις του παρόντα Κανονισμού τροποποι¬ 
ούνται και συμπληρώνονται με όμοιο τρόπο και ισχύουν 
από τη δημοσίευσή τους στην Εφημερίδα της Κυβερνή- 
σεως. 

Η παρούσα απόφαση μαζί με τον Κανονισμό να δημοσι- 
ευθεί στην Εφημερίδα της Κυβερνήσεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































